Awalen yellan deg umawal-agi n tusnakt aṭas i yellan ẓzayit imi ulac kra n tirmit anda smersen amawal-a, aɣbel-agi maci ala amawal-agi n tusnakt i d tyesɛan, d aɣbel tesɛa tutlayt n tmaziɣt akk, imi ayen id-yeffɣen d amaynut yeqqim kan deg iɣerbazen d tesdawit, mazal leqdic ɣezzif skud tutlayt ur tewwiḍ ɣer ugdud, ula deg yiɣerbazen mazal aṭas n idlisen d imawalen qimen kan akken ulac win i-ten-yesseqdacen imi drus maḍi i yeqqaren tutlayt n tmaziɣt dɣen drus i yettnadin fell-as, nezmer ad-nini daɣen d akken d awalen i d-yettasen d imaynuten ɣef yemdanen dayen iweɛren ad fehmen anamek n wawal-nni, imi d awalen wegin slan, yella daɣen anda d awalen snen yakan maca ur msadan ara d wayen snen, ɣef waya ilaq imusnawen-agi yettnadi di tutlayt ad xedmen tizrawin ad nadin akken ad bedlen deg umawalagi i wakken ad-yas yeshel i usenqed, ad tesmarsen meden merra.